දැනට රාජ්‍ය සහ නියෝජ්‍ය අමාත්‍යවරුන් පත්කර නොමැති අමාත්‍යාංශ සඳහා මෙම අමාත්‍ය ධුර පිරිනැමෙනු ඇති.එක්සත් ජාතික පක්ෂයේ මන්ත්‍රීවරුන් වන ලකී ජයවර්ධන, එඩ්වඩ් ගුණසේකර, රංජිත් අලූවිහාරේ, ආනන්ද කුමාරසිරි ඇතුලූ මන්ත්‍රිවරුන් පිරිසකට මෙම රාජ්‍ය හා නියෝජ්‍ය අමාත්‍ය ධුර හිමිවනු ඇති බවට මාධ්‍ය වාර්තා පළවුණා.නව කැබිනට්, රාජ්‍ය සහ නියෝජ්‍ය අමාත්‍යවරුන්  36 දෙනෙකු පසුගියදා දිවුරුම් දුන් අතර, කැබිනට් අමාත්‍යවරුන් දිවුරුම් දී සතියක කාලයක් ගතව ඇතත් ඊට අදාළ විෂයන් මෙතෙක් ගැසට් කර නැහැ.කෙසේ වෙතත් නව කැබිනට් අමාත්‍යාංශවල විෂය පථයන් ගැසට් මගින් ප්‍රකාශයට පත් කිරීම මෙම සතිය තුළ සිදු කිරීමට හැකිවනු ඇතැයි  රජයේ මුද්‍රණාලායාධිපතිනි ගංගානි ලියනගේ හිරු ප්‍රවෘත්ති අංශය කළ විමසීමකදී කියා සිටියේ.